|  |  |
| --- | --- |
| **hulladékgazdálkodási engedélyezés** | |
| **Hatáskörrel rendelkező szerv megnevezése, illetékességi területe:** | Jász-Nagykun-Szolnok Megyei Kormányhivatal Környezetvédelmi, Természetvédelmi és Hulladékgazdálkodási Főosztály  *általános illetékességgel*: Jász-Nagykun-Szolnok Megye |
| **Ügyintézéshez szükséges**  **dokumentumok, okmányok:** | a hulladékgazdálkodási tevékenységek nyilvántartásba vételéről, valamint hatósági engedélyezésről szóló 439/2012. (XII. 29.) Korm. rendelet szerint |
| **Igazgatási szolgáltatási díj meghatározása:** | a környezetvédelmi és természetvédelmi hatósági eljárások igazgatási szolgáltatási díjairól szóló 14/2015. (III. 31.) FM rendelet rendelkezése alapján |
| **Alapvető eljárási szabályok:** | a környezet védelmének általános szabályairól szóló 1995. évi LIII. törvény,  a hulladékról szóló 2012. évi CLXXXV. törvény,  az általános közigazgatási rendtartásról szóló 2016. évi CL. törvény,  a hulladékgazdálkodási hatóság kijelöléséről szóló 124/2021. (III. 12.) Korm. rendelet  a hulladékgazdálkodási tevékenységek nyilvántartásba vételéről, valamint hatósági engedélyezésről szóló 439/2012. (XII. 29.) Korm. rendelet,  az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet |
| **Az eljárást megindító irat**  **benyújtásának módja**  **(helye, ideje):** | A kérelmet és mellékleteit elektronikus úton kell benyújtani. |
| **Ügyfélfogadás rendje:** | Zöld-Pont Iroda: 5000 Szolnok, Ady E. út 35-37. ügyféltér  hétfő: 8:00-17:00, szerda: 8:00-16:00,  csütörtök: 13:00-16:00, péntek: 8:00-12:00 |
| **Az ügyintézés határideje:** | *elintézési határidő*: 30 nap |
| **Az ügyek intézését segítő útmutatók, az ügymenetre vonatkozó tájékoztatás:** | részletes tájékoztatás a táblázat után |
| **Az ügyintézéshez használt letölthető formanyomtatványok:** | a táblázat után |
| **Az ügytípusokhoz kapcsolódó jogszabályok jegyzéke:** | Alaptörvény,  a környezet védelmének általános szabályairól szóló 1995. évi LIII. törvény,  a hulladékról szóló 2012. évi CLXXXV. törvény,  a hulladékgazdálkodási tevékenységek nyilvántartásba vételéről, valamint hatósági engedélyezésről szóló 439/2012. (XII. 29.) Korm. rendelet,  az egyes hulladékgazdálkodási létesítmények kialakításának és üzemeltetésének szabályairól szóló 246/2014. (IX.29.) Korm. rendelet,  az összes környezetvédelmi, természetvédelmi és hulladékgazdálkodási jogszabály |
| **Tájékoztatás az ügyfelet megillető jogokról és az ügyfelet terhelő kötelezettségekről:** | az ügyféli jogok és kötelezettségek:   * Iratbetekintési jog. * Az ügyfél az eljárás során bármikor nyilatkozatot, észrevételt tehet. * A hatóság biztosítja az ügyfél, továbbá a tanú, a hatósági tanú, a szakértő, a tolmács, a szemletárgy birtokosa és az ügyfél képviselője (a továbbiakban együtt: eljárás egyéb résztvevője) számára, hogy jogaikat és kötelezettségeiket megismerhessék, és előmozdítja az ügyféli jogok gyakorlását. * Az eljárás valamennyi résztvevője köteles jóhiszeműen eljárni és a többi résztvevővel együttműködni. * Senkinek a magatartása nem irányulhat a hatóság megtévesztésére vagy a döntéshozatal, illetve a végrehajtás indokolatlan késleltetésére. * Az ügyfél és az eljárás egyéb résztvevője jóhiszeműségét az eljárásban vélelmezni kell. A rosszhiszeműség bizonyítása a hatóságot terheli. |

Az eljárás menete:

1./ Szakkérdések vizsgálata:

A hatóság a hulladékgazdálkodási hatóság kijelöléséről szóló 124/2021. (III. 12.) Korm. rendeletben megállapított szakkérdéseket vizsgálja: pl. természet- és tájvédelem, hulladékgazdálkodás, levegőtisztaság-védelem, földtani közeg védelme, zajellenőrzés, közegészségügy, erdőre gyakorolt hatások, erdő igénybevétele, kulturális örökség védelme, termőföldre gyakorolt hatások, termőföld minőségi védelme, talajvédelem

2./ Szakhatóság bevonása:

Az eljárásban a Jász-Nagykun-Szolnok Megyei Katasztrófavédelmi Igazgatóság (5000 Szolnok, József A. út 14.) – az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet alapján - szakhatóságként részt vesz.

**A hulladék kezelésének (hasznosítás, ártalmatlanítás**

**és ezt megelőző előkészítés, előkezelés, tárolás) engedélyezése**

A hulladékról szóló 2012. évi CLXXXV. törvény 62. § (1) bekezdés rendelkezése szerint hulladékgazdálkodási tevékenység a hulladékgazdálkodási hatóság által kiadott hulladékgazdálkodási engedély alapján végezhető.

A kérelem tartalmi követelményeit a hulladékgazdálkodási tevékenységek nyilvántartásba vételéről, valamint hatósági engedélyezésről szóló 439/2012. (XII. 29.) Korm. rendelet szabályozza.

A hulladékgazdálkodási tevékenység végzésére irányuló hulladékgazdálkodási engedély iránti kérelmet a kérelmező szakirányú végzettséggel rendelkező alkalmazottja, vagy a környezetvédelmi, természetvédelmi, vízgazdálkodási és tájvédelmi szakértői tevékenységről szóló kormányrendelet alapján a hulladékgazdálkodás részterületen szakértői jogosultsággal rendelkező szakértő készítheti el.

A kezelési műveletek (hasznosítás, ártalmatlanítás és ezt megelőző előkészítés, előkezelés, tárolás) végzésére vonatkozó hulladékgazdálkodási engedély iránti **kérelemnek az alábbiakat kell tartalmaznia**:

a) a kérelmező nevét, székhelyét, telephelyét, valamint statisztikai azonosító adatait (KÜJ-, KTJ-azonosító kódját és KSH-statisztikai számjelét, cégjegyzékszámát, adószámát), egyéni vállalkozó esetén a vállalkozói igazolvány számát;

b) a tervezett hulladékgazdálkodási tevékenység és kezelési művelet megnevezését, a kezelési műveletnél alkalmazandó módszerek, kezelési technológia részletes leírását;

c) a hulladék fajtáját, típusát, jellegét, összetételét, valamint a kezelni tervezett éves hulladékmennyiséget típusonként az adott kezelési művelet megjelölésével (tonnában kifejezve);

d) a tervezett kezelési művelettel érintett terület megnevezését;

e) a kezelési művelet elvégzéséhez szükséges személyi, tárgyi és közegészségügyi feltételeket, az alkalmazni kívánt kezelési technológiát, továbbá az eszközök, a berendezések és a járművek műszaki jellemzőit, azok állapotát, minőségét és felszereltségét;

f) a tervezett kezelési művelettel érintett hulladékgazdálkodási létesítmény, telephely címét, helyrajzi számát, műszaki és környezetvédelmi jellemzőit, állapotát, minőségét, felszereltségét, kapacitását (megjelölve a hulladéktároló hely tárolási kapacitását), a jogerős építésügyi hatósági engedély, a használatbavételi vagy fennmaradási engedély másolatát, a jogerős telepengedély másolatát; ha a kérelmező a kezeléshez használni kívánt eszközöket, berendezéseket, járműveket bérli vagy lízingeli, akkor e jogviszony igazolását;

g) a kezelés technológiájával kapcsolatban:

ga) a kezelés során felhasználni kívánt segédanyagokat, biológiai kezelés esetében a kezelés helyszínén képződő csurgalék-, illetve csapadékvíz összegyűjtésének és kezelésének módját,

gb) a kezelés során képződött anyag és hulladék mennyiségét, fajtáját, típusát, jellegét, összetételét, fizikai megjelenési formáját, annak tervezett kezelési módját, további felhasználási lehetőségeit,

gc) a kezelés anyagmérlegét,

gd) a kezelési folyamat szempontjából kritikus ellenőrzési pontokat,

ge) a kezelés technológiájának műszaki és környezetvédelmi jellemzőit;

h) a kezelési művelettel elérni kívánt környezetvédelmi és gazdasági célt; hasznosítás esetén az előállítani kívánt anyag vagy termék előállításával, gyártásával vagy forgalomba hozatalával járó környezetvédelmi és gazdasági előnyt, hasznot, továbbá a hulladékról szóló 2012. évi CLXXXV. törvény 9. § (1) bekezdésében meghatározottak szerint a hulladékstátusz megszűnésére vonatkozó igazolást;

i) a kezelési tevékenység végzéséhez szükséges, a kérelmező rendelkezésére álló pénzügyi eszközöket, azok garanciáit, valamint a meglétükre vonatkozó nyilatkozatot; a céltartalék képzésére vonatkozó tervet, továbbá a környezetvédelmi biztosítás megkötésének tényét igazoló dokumentumot, ha a kérelmező a hulladékról szóló 2012. évi CLXXXV. törvény 71. §-a szerinti gazdálkodó szervezetnek felel meg;

j) a környezetbiztonságra, az esetlegesen bekövetkező káresemény (havária) elhárítására vonatkozó tervet; szükség esetén a monitoringra vonatkozó részletes tervet, a tevékenység felhagyására vonatkozó részletes tervet (utógondozás);

k) a hulladék telephelyen történő tárolásának módjára és körülményeire vonatkozó adatokat, információt;

csatolni kell a hulladékkezelő létesítmény működési szabályzatát

l) ha a környezetvédelmi megbízott alkalmazásának feltételéhez kötött környezethasználatok meghatározásáról szóló kormányrendelet környezetvédelmi megbízott alkalmazását írja elő, akkor annak igazolását;

m) az állami adó- és vámhatóság 30 napnál nem régebbi igazolásának másolatát arra vonatkozóan, hogy a kérelmezőnek az állami adó- és vámhatóságnál lejárt köztartozása nincs, vagy igazolás hiányában nyilatkozatot arról, hogy a kérelmező a köztartozásmentes adózói adatbázisban szerepel;

n) a kérelmező korábbi hulladékgazdálkodási tevékenységéről szóló nyilatkozatot, mely szerint a kérelmezőnek és a kérelmező gazdálkodó szervezet vagy közszolgáltató vezető tisztségviselőjének a korábbi hulladékgazdálkodási tevékenységével kapcsolatban az alábbiakról kell nyilatkoznia:

* büntetőjogi felelősségét a bíróság a Büntető Törvénykönyvről szóló törvényben meghatározott környezetkárosítás, természetkárosítás vagy hulladékgazdálkodás rendjének megsértése bűncselekmény elkövetése miatt jogerősen megállapította-e,
* hulladékgazdálkodási tevékenység folytatását kizáró foglalkozástól eltiltás hatálya alatt áll-e,
* a környezet védelmének általános szabályairól szóló törvény szerinti kármentesítési kötelezettségét jogerősen megállapították-e, és a teljesítésre megállapított határidő lejártáig kötelezettségét teljesítette-e;
* bármilyen, általa vagy olyan gazdasági társaság által folytatott korábbi tevékenysége, amelynek vezető tisztségviselője volt, eredményezte-e azt, hogy a felszámolást követően hátrahagyott hulladék kezeléséről költségvetési forrásból az államnak, a megyei vagy a települési önkormányzatnak kellett gondoskodnia.

o) valamint nyilatkozatot arról, hogy a kérelmező figyelembe vette-e a foglalkoztatás elősegítéséről és a munkanélküliek ellátásáról szóló törvényben foglaltak szerint a munkaerőpiacon hátrányos helyzetben lévő álláskereső alkalmazásának lehetőségét.

Ha a hulladékgazdálkodási engedély iránti kérelem tárgya a hulladékgazdálkodással kapcsolatos ártalmatlanítási és hasznosítási műveletek felsorolásáról szóló 43/2016. (VI. 28.) FM rendelet 1. melléklete szerinti D1-D12 ártalmatlanítási műveletek valamelyikét megelőző D8, D9, D13 vagy D14 előkészítő művelet, vagy a miniszteri rendelet 2. melléklete szerinti R1-R11 hasznosítási műveletek valamelyikét megelőző R12 előkészítő művelet, akkor a kérelemben az adott előkészítő művelet mellett az ahhoz tartozó megfelelő ’E’ azonosító kódot is fel kell tüntetni. Az ártalmatlanítást és a hasznosítást megelőző előkészítő műveletek nem teljes listáját a hulladékgazdálkodási tevékenységek nyilvántartásba vételéről, valamint hatósági engedélyezésről szóló 439/2012. (XII. 29.) Korm. rendelet 2. melléklet tartalmazza.